CELEX: 32020D2125
Language: sk
Date: 2020-12-16 00:00:00
Title: Vykonávacie rozhodnutie Komisie (EÚ) 2020/2125 zo 16. decembra 2020, ktorým sa uznáva vláda Nunavutu ako orgán oprávnený na vydávanie osvedčení potvrdzujúcich súlad s nariadením Európskeho parlamentu a Rady (ES) č. 1007/2009, pokiaľ ide o uvádzanie výrobkov z tuleňov na trh Únie

17.12.2020   
               
               
                  SK
               
               
                  Úradný vestník Európskej únie
               
               
                  L 426/56
               
            
         VYKONÁVACIE ROZHODNUTIE KOMISIE (EÚ) 2020/2125
         zo 16. decembra 2020,
         ktorým sa uznáva vláda Nunavutu ako orgán oprávnený na vydávanie osvedčení potvrdzujúcich súlad s nariadením Európskeho parlamentu a Rady (ES) č. 1007/2009, pokiaľ ide o uvádzanie výrobkov z tuleňov na trh Únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1007/2009 (1) zo 16. septembra 2009 o obchodovaní s výrobkami z tuleňov, a najmä na jeho článok 3 ods. 1a) druhý pododsek,
         keďže:
         
                     (1)
                  
                  
                     V nariadení (ES) č. 1007/2009 sa stanovujú harmonizované pravidlá týkajúce sa uvádzania výrobkov z tuleňov na trh Únie. V článku 3 ods. 1 daného nariadenia sa stanovujú podmienky uvádzania výrobkov z tuleňov pochádzajúcich z lovu vykonávaného komunitami Inuitov alebo inými komunitami pôvodného obyvateľstva na trh. Výrobky z tuleňov má v čase ich uvádzania na trh sprevádzať osvedčenie o dodržaní podmienok stanovených v článku 3 ods. 1 nariadenia (ES) č. 1007/2009, vydané orgánom, ktorý na uvedený účel uznala Komisia.
                  
               
                     (2)
                  
                  
                     Rozhodnutím C(2015) 5253 (2) Komisia uznala „ Ministerstvo životného prostredia vlády Nunavutu“ za orgán oprávnený na vydávanie osvedčení potvrdzujúcich dodržanie podmienok stanovených v článku 3 ods. 1 nariadenia (ES) č. 1007/2009, pokiaľ ide o uvádzanie výrobkov z tuleňov na trh Únie.
                  
               
                     (3)
                  
                  
                     Vzhľadom na zmeny nariadenia (ES) č. 1007/2009 prostredníctvom nariadenia Európskeho parlamentu a Rady (EÚ) 2015/1775 (3) a na vykonávacie nariadenie Komisie (EÚ) 2015/1850 (4), Komisia prijala rozhodnutie C(2015) 7273 (5) dodatočne k rozhodnutiu C(2015) 5253.
                  
               
                     (4)
                  
                  
                     Komisii bol 4. augusta 2020 doručený list od Ministerstva hospodárskeho rozvoja a dopravy Nunavutu z 22. apríla 2020 so žiadosťou o zmenu názvu svojho uznaného orgánu s cieľom zohľadniť reorganizáciu v rámci vlády Nunavutu.
                  
               
                     (5)
                  
                  
                     Ministerstvo hospodárskeho rozvoja a dopravy vlády Nunavutu požiadalo o zmenu názvu „Ministerstvo životného prostredia teritória Nunavut“ na názov „vláda Nunavutu“.
                  
               
                     (6)
                  
                  
                     Ministerstvo hospodárskeho rozvoja a dopravy vlády Nunavutu uviedlo, že táto zmena názvu neznamená žiadnu zmenu funkcie a úlohy uznaného orgánu.
                  
               
                     (7)
                  
                  
                     Orgán „vláda Nunavutu“ spĺňa požiadavky na uznané orgány podľa článku 3 ods. 1a) tretieho pododseku nariadenia (ES) č. 1007/2009 a článku 3 ods. 1 vykonávacieho nariadenia (EÚ) 2015/1850.
                  
               
                     (8)
                  
                  
                     Preto je vhodné, aby sa orgán „vláda Nunavutu“ uznal ako orgán, ktorý je oprávnený vydávať osvedčenia potvrdzujúce dodržanie podmienok stanovených v článku 3 ods. 1 nariadenia (ES) č. 1007/2009,
                  
               PRIJALA TOTO ROZHODNUTIE:
         
            Článok 1
            Orgán „vláda Nunavutu“ sa týmto uznáva ako orgán, ktorý je oprávnený vydávať osvedčenia potvrdzujúce dodržanie podmienok stanovených v článku 3 ods. 1 nariadenia (ES) č. 1007/2009.
         
         
            Článok 2
            Rozhodnutia C(2015) 5253 a C(2015) 7273 sa zrušujú.
         
         
            Článok 3
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 16. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 286, 31.10.2009, s. 36.
         
            (2)  Rozhodnutie Komisie C(2015) 5253 z 30. júla 2015, ktorým sa uznáva Ministerstvo životného prostredia vlády Nunavutu na účely článku 6 nariadenia Komisie (EÚ) č. 737/2010 z 10. augusta 2010, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov.
         
            (3)  Nariadenie Európskeho parlamentu a Rady (EÚ) 2015/1775 zo 6. októbra 2015, ktorým sa mení nariadenie (ES) č. 1007/2009 o obchodovaní s výrobkami z tuleňov a ktorým sa zrušuje nariadenie Komisie (EÚ) č. 737/2010 (Ú. v. EÚ L 262, 7.10.2015, s. 1).
         
            (4)  Vykonávacie nariadenie Komisie (EÚ) 2015/1850 z 13. októbra 2015, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (Ú. v. EÚ L 271, 16.10.2015, s. 1).
         
            (5)  Rozhodnutie Komisie C(2015) 7273 z 26. októbra 2015 o uznaní ministerstva životného prostredia teritória Nunavut v súlade s článkom 3 vykonávacieho nariadenia (EÚ) 2015/1850, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov.